የኬንያ ምክትል ፕሬዚደንት መኖሪያ  ቤት ጥቃት ሊፈጽም የነበረው  ግለሰብ በፖሊስ ተገደለ
በኬንያ ምክትል ፕሬዝዳንት ሩቶ መኖሪያ ቤት ውስጥ ጥቃት ሊፈጽም የነበረው ግለሰብ በፖሊስ መገደሉ ተገለጸ ፡፡የፖሊስ መምሪያ እንደገለጸው ከከተማው ወጣ ብሎ በሚገኘው የሀገሪቱ ምክትል ፕሬዝዳንት የሆኑት ሩቶ መኖሪያ ቤት በመግባት ጥቃት የፈጸመው ታጣቂ በአካባቢው ላይ ከተካሄደው የሰዓታት ከበባ በኋላ ታጣቂው በፖሊስ ኃይል ህይወቱ ሊያልፍ ችሏል ፡፡ጥቃቱ በተፈጸመበት ሰዓት ምክትል ፕሬዝዳንቱ እና ቤተሰቦቹ መኖሪያ ቤታቸው በሚገኝበት  አካባቢ እንዳልነበሩ ታውቋል ፡፡ጥቃቱን የፈጸመው ግለሰብ ወደ መኖሪያ ቤቱ ሊገባ የቻለው አካባቢውን በመጠበቅ ላይ የነበረውን የፖሊስ አባል ላይ በስለት ጉዳት በማደረስ ሽጉጡን በመቀማት እንደገባ ተገልጿል፡፡ጥቃቱ የተፈጸመው ኬንያውያን ፕሬዝዳንታዊ ምርጫ ለማካሄድ ቀናቶችን እየቆጠሩ ባሉበት ሰአት ነው፡፡የፖሊስ መምሪያ ኃላፊ የሆኑት ጆሴፍ ቦይኔት ለሀገሪቱ መገናኛ በዙሃን በሰጡት መግለጫ ችግሩን በተገቢው መንገድ መቆጣጠር የቻልን ሲሆን አንዳንድ ድረገጾች ላይ ጥቃቱን ለመፈጸም የመጡት የተደራጁ አካላት ናቸው ብለው እያወጡት ያለው መረጃ የተሳሳተ መሆኑን እና የነበረው አንድ ወንጀለኛም በፖሊስ በመገደሉ አካባቢው ላይ ምንም ስጋት እንደሌለ ገልጸዋል፡፡ወንጀለኛው ምን ያህል መሳሪያዎችን እንደተጠቀመ ብዙ አወዛጋቢ መረጃዎች ቢወጡም ቦይኔት እንደገለጹት ግለሰቡ ከአንድ ላይ አንድ መሳሪያ ብቻ የተገኘ ሲሆን እሱንም ከደህንነት ሰራተኛው ላይ የወሰደው እንደሆነ እርግጠኛ ነን ብለዋል፡፡የሪፍት ቫሊ የቀጠና አስተባባሪ ዋንያማ ሙስያምቦ ለጋዜጠኞች እንዳሉት ወነጀለኛው ወደ በቱ ከገባ ቡሀላ ብዙ መሳሪያዎችን ተጠቅሟል ብለዋል፡፡በሮይተርስ ጋዜጣ ላይ የወጣው መረጃ ደግሞ ከፖሊስ ሀይሎች ጋር በነበረው የተኩስ ልውውጥ ብዙ ድምጽ በመሰማቱ ወንጀለኛው የተለያዩ መሳሪያዎችን እንደተጠቀመ ተጠርጥሮ ነበር ተብሏል፡፡ ነገር ግን ውስጥ በነበረበት ሰዓት መሳሪያዎችን የመጠቀም ሰፊ እድል ስለነበረ ጥርጣሬው ተገቢ ነው ብሏል፡፡ምክትል ፕሬዝዳንቱ በኪታሌ ከተማ ለሚከናወነው የምርጫ ቅስቀሳ ዘመቻ ላይ ለመሳተፍ ከፕሬዝዳት ኡሁሩ ኬንያታ ጋር ከጥቃጡ ጥቂት ሰአታት ቀደም ብሎ መውጣቱ ተገልጿል፡፡እኤአ በ2013 የተካሄደው የኬንያ ፕሬዝዳንታዊ ምርጫ በሰላም ቢጠናቀቅም በአንጻሩ 2007ቱ ምርጫ ግን ከ1 ሺ የሚበልጡ ሰዎችን ለህልፈት የዳረገ እንዲሁም ከ600 ሺ በላይ የሚሆኑ ደግሞ ከመኖሪያቸው እንዲፈናቀሉ ምክንያት ሆኖ ነበር፡፡የፖለቲካ ተንታኞች እና የጸጥታ አባላት ግን ምርጫው በሰላም ተጀምሮ በሰላ እንደሚጠናቀቅ እምነታቸውን ገልጸዋል፡፡